Fiċ-Ċina ġew arrestati aktar minn 80 suspettati membri ta' grupp kriminali li kienu qed jipproduċu u jbigħu vaċċini foloz tal-COVID-19 anke f'pajjiżi barranin oħrajn. Il-Pulizija f'Beijing u anke f'provinċji oħra rnexxielhom ikissru dan iċ-ċirku kriminali fejn aktar b'riżultat li aktar minn 3,000 vaċċini foloz ġew kkonfiskati. Il-midja tal-istat tenniet li hemm suspett li dan il-grupp huwa mmexxi minn xi ħadd kunjomu Kong filwaqt li spjegaw li dan il-grupp ilu attiv minn Settembru tas-sena li għaddiet. Kelliem għall-Ministru tal-Affarijiet Barranin Ċiniż, Wang Wenbin qal li ċ-Ċina diġà rrapurtat din is-sitwazzjoni lill-pajjiżi kkonċernati. Sostna kif il-Gvern Ċiniż jinsab impenjat fil-ħidma tiegħu li jipprovdi vaċċin sigur. Qal ukoll li qed jittieħdu l-isforzi neċessarji kollha għall-aktar sigurtà fejn jidħol innegozzjar illegali u azzjonijiet oħra relatati mal-vaċċin.